Ilustracija: 123rf



U VODICAMA su ipak pustili u zrak leteće lampione na obljetnici kornatske tragedije, iako su rekli da odustaju od tog plana.



>> VATROGASCI PROTIV LAMPIONA NA SJEĆANJU NA KORNATE "Ginemo na požarištu da bi ih netko puštao"







Lanterns released tonight at 21:00 in Vodice to commemorate the loss of many mostly volunteer firemen 10 years ago today on Kornati #vodice pic.twitter.com/ljeOHqrhYq — Rex (@rexmjarvis) August 27, 2017

Prethodno je predsjednik DVD-a Vodice Ante Sladoljev u otvorenom pismu medijima poručio je kako će odgoditi puštanje u nebo letećih lampiona u znak sjećanja na kornatsku tragediju i unatoč činjenici da oni kao organizatori akcije "Srce Kornatsko" imaju suglasnosti vatrogasnih postrojbi, MUP-a RH, dozvolu Hrvatske kontrole zračne plovidbe i gradskih uprava još sedam gradova u kojima se akcija održava, te je optužio Udrugu profesionalnih vatrogasaca za namjernu opstrukciju akcije, što je odmah odbacio čelnik Udruge Goran Franković.

>> I Vodice odustale od letećih lampiona na obljetnici kornatske tragedije

Već devet godina to rade



"Odgodit ćemo do daljnjeg puštanje lampiona jer ne želimo izlagati daljnjem pritisku kolege i prijatelje vatrogasce koji su sve vrijeme bili uz nas i pružali nam bezuvjetnu podršku", navodi se u obrazloženju odluke kojom se zahtjev Udruge profesionalnih vatrogasaca, odnosno njezina predsjednika Gorana Frankovića, da se zabrani puštanje letećih lampiona naziva "opstrukcijom akcije Srce Kornatsko"

Tekst se nastavlja ispod oglasa

Sladoljev je pak u izjavi Hini rekao kako je puštanje lampiona u zrak provedeno i prethodnih devet godina na današnji dan, te da nikada nije bilo problema i sve je prošlo "besprijekorno", uz osiguranje vatrogasaca.